આ બે નિર્ણયોને કારણે સુરતના વેપારીઓને કેવો ફટકો પડ્યો છે, શું મુસીબતો ભોગવવી પડે છે વગેરે અંગે રાહુલે માહિતી મેળવી હતી અને પીએમ મોદી તથા ભાજપ પર પ્રહારો કર્યા હતા. હવે 24 નવેમ્બરના રોજ રાહુલ ગાંધી ફરી ગુજરાત પધારનાર છે, એ પહેલાં તેમની સુરત મુલાકાતનો એક વીડિયો સોશ્યલ મીડિયા પર પોસ્ટ કરવામાં આવ્યો છે. જેમાં રાહુલ ગાંધી આ તમામ લોકો સાથે વાતો કરતા, તેમની મુસીબતો અંગે માહિતી મેળવતા નજરે પડે છે. આ વીડિયો ટ્વીટર પર #सूरत_भारत_की_शान ટેગ સાથે વાયરલ થઇ રહ્યો છે. રાહુલ ગાંધી સુરત આવ્યા હતા, ત્યારે તેમણે કહ્યું હતું કે, ચીનની બરોબરી જો કોઇ કરી શકે એમ હોય, તો તે સુરત છે. આ વીડિયોમાં પણ રાહુલ ગાંધી એ જ વાત કહેતા નજરે પડે છે. ચૂંટણી પહેલાં રાહુલ ગાંધી તથા કોંગ્રેસે સુરતના વેપારી વર્ગને રિઝવવાની પૂર્ણ તૈયારી કરી લીધી હોય એમ આ વીડિયોને જોતાં લાગી રહ્યું છે.